Arifur Rahman

Arifur Rahman (født 8. august 1984) er en bangladeshi-norsk illustratør, tegneserieskaper og avistegner bosatt i Drøbak. Han var ICORNs fribyforfatter og første tegner. Han er utgiver av det nettbasert tegnemagasinet Toons Mag, og organiserer internasjonale tegnekonkurranser og utstillinger i Norge og utlandet.

Arifur Rahman er selvlært tegner og startet i 2004 å tegne for aviser som freelancer.

I 2007 ble han fengslet i Bangladesh for en tegneserie publisert i magasinet Alpin. Den spøker om skikken med å sette «Muhammad» foran alle navn. En eldre mann spør inkvisitorisk en liten gutt med katt om hva han heter og hva faren heter. Gutten svarer til slutt at katten heter Muhammad-katt, noe som ble oppfattet som en fornærmelse mot profeten. Magasinet ble stoppet, og religiøse fundamentalister oppfordret til demonstrasjoner. Utgiveren av magasinet ba om unnskyldning, men ble også arrestert.  I etterkant av det seks måneders lange fengselsoppholdet ble Arifur truet og mishandlet. Saken ble også fremmet for en annen provinsdomstol i 2009. Denne gang med krav om ytterligere  to måneders fengsel. Men etter en appell til Høyesterett ble tiltalen frafalt mot møteplikt.

Arifur kom til Drøbak som verdens første fribytegner i desember 2010.

I Bangladesh tok han graden bachelor of arts ved National University Bangladesh.

I Norge har han studert billedkunst ved Nansenskolen i Lillehammer og utdannet seg i 3D og animasjon ved Høyskolen Kristiania i Oslo.

Utstilling og tegnekonkurranse 
Rahman arrangerer hvert år en internasjonal karikaturkonkurranse og utstillinger. Temaet for konkurransen og utstillingen skifter fra år til år.

 2015: Barn i krig
 2016: Kvinners rettigheter
 2017/18 Ytringsfrihet

Referanser

Eksterne lenker 
 
 
 

Norske avistegnere
Norske karikaturtegnere
Bangladeshere
Animatører
Karikaturtegnere
Norske illustratører
Personer fra divisjonen Rajshahi
Alumni fra Høyskolen Kristiania